ΓΡΑΠΤΗ ΕΡΩΤΗΣΗ E-2136/99

υποβολή: Bart Staes (Verts/ALE) προς την Επιτροπή

(24 Νοεμβρίου 1999)

Θέμα: Μετάφραση στις 11 επίσημες γλώσσες της Ε.Ε. των εναρμονισμένων προδιαγραφών που απορρέουν από την οδηγία για τους ανελκυστήρες

Από 1ης Ιουλίου 1999 η ευρωπαϊκή οδηγία 95/16/ΕΟΚ(1) της 29ης Ιουνίου 1995 εφαρμόζεταιποχρεωτικά σε όλους τους νέους ανελκυστήρες. Από την 1 Ιουνίου 1997 έως τις 30 Ιουνίου η οδηγία είχε καθαρά κατευθυντήριο χαρακτήρα. Η οδηγία μετατράπηκε σε βελγική νομοθεσία βάσει του Βασιλικού Διατάγματος της 10ης Αυγούστου 1998 περί ανελκυστήρων (Βελγική Εφημερίδα Κυβερνήσεως της 11ης Σεπτεμβρίου 1998). Επομένως, το βασιλικό αυτό διάταγμα έχει τώραποχρεωτικό χαρακτήρα για όλους τους ανελκυστήρες στη βελγική ομοσπονδία.

Ομως, η μετάφραση στις 11 επίσημες γλώσσες της Ευρωπαϊκής νωσης των εναρμονισμένων προδιαγραφών που απορρέουν από την εν λόγω ευρωπαϊκή οδηγία δεν έχει ολοκληρωθεί ακόμη. Οι εναρμονισμένες προδιαγραφές είναι προς το παρόν διαθέσιμες μόνο σε τρεις από τις έντεκα επίσημες γλώσσες, τα Γερμανικά, τα Αγγλικά και τα Γαλλικά. Η κατάσταση αυτή οδηγεί σε διακρίσεις μεταξύ των διαφόρων κατασκευαστών ανελκυστήρων στα 15 κράτη μέλη. Μόνο όσοι έχουν στη διάθεσή τους το γερμανικό, αγγλικό ή γαλλικό κείμενο των εναρμονισμένων προδιαγραφών μπορούν, άνευ προβλημάτων, να αναλαμβάνουν την εγκατάσταση νέων ανελκυστήρων. Κατασκευαστές που έχουν άλλη μητρική γλώσσα (Δανικά, Φινλανδικά, Ελληνικά, Ιταλικά, Ολλανδικά, Πορτογαλικά, Ισπανικά ή Σουηδικά) αντιμετωπίζουν δυσκολίες διότι δεν έχουν στη διάθεσή τους την ορθή μετάφραση των εν λόγω προδιαγραφών.

1. Δεν είναι άραγε της άποψης η Επιτροπή ότι θίγεται η αρχή της ισότητας λόγω της έλλειψης μετάφρασης των εναρμονισμένων προδιαγραφών για ανελκυστήρες στα Δανικά, Φινλανδικά, Ελληνικά, Ιταλικά, Ολλανδικά, Πορτογαλικά, Ισπανικά και Σουηδικά; Εάν ναι, ποιά μέτρα πρόκειται να λάβει η Επιτροπή για να μεταφρασθούν χωρίς αναβολή στις 11 επίσημες γλώσσες της Ευρωπαϊκής νωσης οι τεχνικές προδιαγραφές που προβλέπονται στην οδηγία για τους ανελκυστήρες; Εάν όχι, ποιές ευρωπαϊκές νομικές αρχές επικαλείται η Επιτροπή για να δικαιολογήσει την περιορισμένη μετάφραση (στην προκειμένη περίπτωση στα Γερμανικά, τα Αγγλικά και τα Γαλλικά) των εναρμονισμένων προδιαγραφών της οδηγίας για τους ανελκυστήρες;

2. Εφαρμόζεται άραγε ορθά η οδηγία για τους ανελκυστήρες όσο δεν έχουν μεταφρασθεί οι εναρμονισμένες προδιαγραφές στις 11 επίσημες γλώσσες της Ε.Ε.; Εάν ναι, σε ποιά επιχειρήματα βασίζεται η Επιτροπή για ναποστηρίξει την άποψη αυτή; Εάν όχι, είναι άραγε αδύνατη η τήρηση της οδηγίας για τους ανελκυστήρες έως ότου είναι διαθέσιμη η μετάφραση για τους κατασκευαστές ανελκυστήρων που έχουν ως μητρική γλώσσα τη δανική, φινλανδική, ελληνική, ιταλική, ολλανδική, πορτογαλική, ισπανική ή σουηδική;

(1) ΕΕ L 213 της 7.9.1995, σελ. 1.

Απάντηση του κ. Liikanen εξ ονόματος της Επιτροπής

(19 Ιανουαρίου 2000)

1. Τα ευρωπαϊκά πρότυπα έχουν συνταχθεί από τους φορείς της ευρωπαϊκής τυποποίησης στις επίσημες γλώσσες τους. Στην περίπτωση της Ευρωπαϊκής Επιτροπής Τυποποίησης (CEN) και της Ευρωπαϊκής Επιτροπής για την Ηλεκτροτεχνική Τυποποίηση (CENELEC), οι γλώσσες αυτές είναι τα Αγγλικά, τα Γαλλικά και τα Γερμανικά. Το Ευρωπαϊκό Ινστιτούτο Τηλεπικοινωνιακών Προτύπων (ETSI) εγκρίνει τα ευρωπαϊκά αντίστοιχα πρότυπα στα Αγγλικά. Τα πρότυπα αυτά πρέπει να μεταφερθούν εν συνεχεία σε εθνικά πρότυπα από τους εθνικούς φορείς τυποποίησης. Οι εσωτερικοί κανόνες των ευρωπαϊκών φορέων τυποποίησης επιτρέπουν, δίχως εν τούτοις να επιβάλλουν, τη μετάφραση των ευρωπαϊκών προτύπων. Το θέμα της μετάφρασης εμπίπτει αποκλειστικά στην αρμοδιότητα των εθνικών φορέων τυποποίησης και των αντιστοίχων εθνικών αρχών. Σε πολλά από τα κράτη μέλη η μετάφραση έχει καταστείποχρεωτική.

Δεδομένου του ειδικού ρόλου των εναρμονισμένων προτύπων, η Επιτροπή θεωρεί ότι όλα τα ενδιαφερόμενα μέλη επιβάλλεται να διαθέτουν πρόσβαση στα πρότυπα αυτά. Ανάλογα με τον ειδικό χαρακτήρα του τομέα και του προτύπου, καθώς επίσης και ανάλογα με τις ανάγκες της αγοράς, αυτό ενδέχεται να συνεπάγεται ότι είναι απαραίτητο τα πρότυπα να διατίθενται στις γλώσσες των ενδιαφερομένων χωρών. Η Επιτροπή παρέχει χρηματοοικονομική ενίσχυση στους φορείς εθνικής τυποποίησης που μεταφράζουν τα εναρμονισμένα πρότυπα στις εθνικές γλώσσες τους.

2. Όπως συμβαίνει και με τις άλλες οδηγίες της νέας προσέγγισης, η εφαρμογή των προτύπων είναι εθελούσια βάσει της οδηγίας του Κοινοβουλίου και του Συμβουλίου 95/16/ΕΚ της 29 Σεπτεμβρίου 1995 για την προσέγγιση των νομοθεσιών των κρατών μελών σχετικά με τους ανελκυστήρες. Οι οδηγίες νέας προσέγγισης είναι δυνατόν να εφαρμοσθούν δίχως ναπάρχουν ή πριν να καταστούν διαθέσιμα τα πρότυπα. Οι κατασκευαστές καλούνται να ανταποκριθούν στις βασικές απαιτήσεις των οδηγιών και όχι να συμμορφωθούν προς εναρμονισμένα πρότυπα. Επειδή τα εναρμονισμένα πρότυπα διευκολύνουν εν γένει την εφαρμογή, ως επί το πλείστον μεταφράζονται.